หุ้นภาคเช้าปิดลบ9.07จุด
ดัชนีภาคเช้าวันที่ 23 พ.ค.ปิดตลาดที่ ระดับ 1,122.45 จุด ลดลง 9.07 จุด  มูลค่าการซื้อขาย 12,466 ล้านบาท
23 พ.ค. 2555

ดัชนีภาคเช้าวันที่ 23 พ.ค.ปิดตลาดที่ ระดับ 1,122.45 จุด ลดลง 9.07 จุด  มูลค่าการซื้อขาย 12,466 ล้านบาท 




ตลาดหุ้นวันที่ 23 พ.ค. เปิดตลาดดัชนีปรับตัวอยู่ในแดนลบจนมาปิดตลาดการซื้อขายภาคเช้าที่ระดับ 1,122.45 จุด ลดลง 9.07 จุด หรือ 0.80% มูลค่าการซื้อขาย 12,466 ล้านบาท 
นายธนเดช รังษีธนานนท์ ผู้อำนวยการฝ่ายวิเคราะห์หลักทรัพย์ บล.กรุงศรีอยุธยา กล่าวถึงความเคลื่อนไหวการซื้อขายของดัชนีหุ้นภาคเช้าปรับตัวลดลงตามตลาดหุ้นในภูมิภาค จากข้อกังวลเรื่องกรณีกรีซ ได้สร้างความกังวลให้นักลงทุนทั้งในและต่างประเทศว่าหากกรีซถูกออกจากกลุ่มยูโรโซนจะเป็นอย่างไร ทำให้นักลงทุนถอนการลงทุนที่มีความเสี่ยงสูงอย่างเช่นตลาดหุ้น หันไปลงทุนค่าเงินสหรัฐแทนปัจจัยดังกล่าวเป็นที่จับตาของนักลงทุนเพราะหากกรีซออกจากกลุ่มยูโรโซนจริง จะเกิดข้อกังวลกับสเปนและอิตาลีซึ่งมีระดับหนี้สูงไม่แพ้กับกรีซ หากประเด็นเหล่านี้ยังไม่มีข้อสรุป คาดว่าจะทำให้ดัชนีหุ้นมีความผันผวนตลอดเดือนพ.ค.จนถึงเดือนมิ.ย.นี้ 
ทั้งนี้ มองกรอบการเคลื่อนไหวดัชนีหุ้นในวันนี้ที่ระดับ แนวรับ 1,125 จุด และแนวต้านระดับ 1,140 จุด โดยระยะสั้นหุ้นอาจมีการฟื้นตัวบ้างแต่เป็นเพียงทางเทคนิค การลงทุนระยะนี้ให้เลือกลงทุนในกลุ่มอุตสาหกรรมที่ผลประกอบการมีการเติบโต เช่นพาณิชย์ สื่อสาร และยานยนต์เป็นต้น
5 อันดับหุ้นที่มีการซื้อขายสูงสุด
1.PTTGC ปิดที่ 58.25 บาท ลดลง 2 บาท หรือ 3.32% มูลค่าการซื้อขาย 962 ล้านบาท 
2.BANPU ปิดที่ 468 บาท เพิ่มขึ้น 6 บาท หรือ 1.30% มูลค่าการซื้อขาย 713 ล้านบาท 
3.JAS ปิดที่ 2.82 บาท ลดลง 0.12 บาท หรือ 4.08% มูลค่าการซื้อขาย 672 ล้านบาท 
4.CPALL ปิดที่ 33.75 บาท ลดลง 1 บาท หรือ 2.88% มูลค่าการซื้อขาย 537 ล้านบาท 
5.ADVANC  ปิดที่ 179.50 บาท เพิ่มขึ้น 2 บาท หรือ 1.13% มูลค่าการซื้อขาย 474 ล้านบาท